Tshebeletso ena e etsa hore setjhaba se kgone ho tlaleha motho ya lahlehileng. O ka tlaleha motho hore o lahlehile hang feela ho ba o belaele hore ho na le ho etsahetseng ho yena.
Ha ho na nako ya ho leta ho tlaleha motho ya lahlehileng. Ha lepolesa le sa batle ho o thusa, tseka ho bua le ya ka hodimo ho lona, mme o tswele pele ho etsa jwalo ho fihlela o fumana thuso eo o e hlokang. Ha o batla ho tseba haholwanyane ka bana ba lahlehileng, e ya weposaeteng ya South African Centre for Missing Children.
Ha o belaela hore motho ya itseng o lahlehile, leka ho iteanya le yena pele.
Ha o sa kgone ho fumana mohlala wa hae, e ya seteisheneng sefe kapa sefe sa mapolesa kapa ditshebeletsong tsa ditlelaente ka potlako.
Fana ka lesedi le itseng ka motho eo, mme senepe sa hae sa moraorao e ka ba sona se ka sebetsang haholo.
Tlatsa foromo ya SAPS 55 e be o saena indemnity form e sireletsang ba Tshebeletso ya Sepolesa sa Afrika Borwa ditlalehong tseo e seng tsa nnete.
Ha motho ya lahlehileng a fumanwe, e ya seteisheneng sa mapolesa moo motho eo a ileng a tlalehwa teng ho ya tsebisa lepolesa kapa mohlanka ya fuputsang nyewe eo.
Tlatsa foromo ya SAPS 92 ho etsa hore ho hlakolwe motho ho circulation system e tshwanetseng.
O ka tlaleha motho ya lahlehileng seteisheneng sefe kapa sefe sa mapolesa, e seng feela moo motho ho belaelwang hore o lahlehile teng.
Tshebeletso ke mahala.